ভানু সাহা বর্তমানে ভারতে বসবাস করছেন। কলকাতা থেকে প্রকাশিত একটি পত্রিকায় সম্প্রতি বাংলাদেশে চলমান যুদ্ধাপরাধের বিচার নিয়ে একটি প্রতিবেদন প্রকাশিত হয়েছে। রিপোর্টে ভানু সাহার সাক্ষাৎকার রয়েছে। তাতে ভানু সাহা জানিয়েছেনÑ মাওলানা দেলাওয়ার হোসাইন সাঈদী নামের কাউকেই তিনি চেনেন না। ভানু সাহার দুই ছেলে উত্তম সাহা ও পলাশ সাহাও জানিয়েছেন, দেলাওয়ার হোসাইন সাঈদী নামে কোনো লোককে তাদের মা চেনেন না এবং তার সম্পর্কে কিছু জানেনও না। পত্রিকাটির সংশ্লিষ্ট প্রতিবেদক ভানু সাহা এবং তার দুই ছেলের সাথে কথা বলেছেন তাদের বাড়িতে গিয়ে। মাওলানা দেলাওয়ার হোসাইন সাঈদীর বিরুদ্ধে ভানু সাহাকে নিয়ে যে অভিযোগ আনা হয়েছে সে প্রসঙ্গ তুলে ভানু সাহাকে প্রশ্ন করা হলে ভানু সাহা পত্রিকাটির প্রতিবেদককে বলেন, আমি ওই নামের কাউকেই চিনি না।